CELEX: C2005/045/60
Language: el
Date: 2005-02-19 00:00:00
Title: Υπόθεση Τ-501/04: Προσφυγή της Bodegas Franco-Españolas, S.A. κατά του Γραφείου Εναρμόνισης στο πλαίσιο της Εσωτερικής Αγοράς (σήματα, σχέδια και πρότυπα), που ασκήθηκε στις 23 Δεκεμβρίου 2004

19.2.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 45/27
            
         Προσφυγή της Bodegas Franco-Españolas, S.A. κατά του Γραφείου Εναρμόνισης στο πλαίσιο της Εσωτερικής Αγοράς (σήματα, σχέδια και πρότυπα), που ασκήθηκε στις 23 Δεκεμβρίου 2004
   (Υπόθεση Τ-501/04)
   (2005/C 45/60)
   Γλώσσα στην οποία συντάχθηκε η προσφυγή: η ισπανική
   Η Bodegas Franco-Españolas, S.A., με έδρα το Logroño (Ισπανία), εκπροσωπούμενη από τη δικηγόρο María Emilia López Camba, μέλος του δικηγορικού συλλόγου της Μαδρίτης, άσκησε στις 23 Δεκεμβρίου 2004 προσφυγή ενώπιον του Πρωτοδικείου των Ευρωπαϊκών Κοινοτήτων κατά του Γραφείου Εναρμόνισης στο πλαίσιο της Εσωτερικής Αγοράς (σήματα, σχέδια και πρότυπα).
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών του ΓΕΕΑ, της 25ης Οκτωβρίου 2004, επί της υποθέσεως R 513/2002-1,
            
         
               —
            
            
               να καταδικάσει το ΓΕΕΑ και τους υπέρ αυτού παρεμβαίνοντες διαδίκους στα δικαστικά έξοδα.
            
         Λόγοι ακυρώσεως και κύρια επιχειρήματα
   
               Αιτούσα την καταχώριση κοινοτικού σήματος:
            
            
               Η προσφεύγουσα.
            
         
               Σήμα προς καταχώριση:
            
            
               Το λεκτικό σήμα «ROYAL» για προϊόντα της κλάσεως 33 (οινοπνευματώδη ποτά εκτός του ζύθου).
            
         
               Δικαιούχος του κατά τη διαδικασία ανακοπής αντιταχθέντος σήματος ή σημείου:
            
            
               Companhia Geral da Agricultura das Vinhas do Alto Douro S.A.
            
         
               Αντιταχθέν δικαίωμα επί σήματος ή σημείου:
            
            
               Πορτογαλικό εικονιστικό σήμα «ROYAL BRANDE», No 122 170, κοινοτικό λεκτικό σήμα «ROYAL FEITORIA», No 418 301, και διεθνές λεκτικό σήμα «ROYAL OPORTO WINE COMPANY (PORTUGAL)», No 174 788, για προϊόντα της κλάσεως 33.
            
         
               Απόφαση του τμήματος ανακοπών:
            
            
               Δέχεται την ανακοπή, κατά το μέρος που αφορά το κοινοτικό σήμα 418 301, και απορρίπτει την αίτηση καταχωρίσεως.
            
         
               Απόφαση του τμήματος προσφυγών:
            
            
               Απορρίπτει την προσφυγή.
            
         
               Λόγοι ακυρώσεως προβαλλόμενοι με την παρούσα προσφυγή:
            
            
               Εσφαλμένη εφαρμογή του άρθρου 8, παράγραφος 1, στοιχείο β, του κανονισμού (ΕΚ) 40/94.